Tervetuloa Jerusalem studioon!
Vuoden 2015 alussa Gazan ja Libanonin rajoilla oli rauhallista.
Intressianalyysit osoittavat, että mikään osapuoli, -
Israel, Gazaa hallitseva Hamas ja Libanonin Hizbollah, -
ei ole nyt kiinnostunut taisteluiden aloittamisesta.
Joukkojen kartoitus ja strateginen tarkastelu osoittavat kuitenkin, -
että jos nykyinen kehitys näillä rintamilla jatkuu, -
yhteenotto on joka tapauksessa väistämätön lähitulevaisuudessa.
Tästä keskustelevat kanssamme -
tohtori Jonathan Spyer, kansainvälisen politiikan tutkija, -
ja tohtori Mordechai Kedar, -
Lähi-idän asiantuntija Bar-Ilan-yliopistosta -
ja Begin-Sadat-tutkimus- keskuksen jäsen, tervetuloa!
Tervetuloa myös TV7:n analyytikko Amir Oren!
Amir, mitä tällä alueella oikein tapahtuu?
Jos tarkastellaan vain rationaalisesti -
alueella vaikuttavia tekijöitä ja voimia, -
niin päädytään juuri tuohon loogiseen johtopäätökseen, -
että sota ei ole nyt minkään osapuolen etujen mukainen.
Kyse on kuitenkin Lähi-idästä, -
jossa järjelliset tekijät eivät aina ratkaise lopputulosta.
Virhearviot ja jotkut tapahtumat voivat johtaa tilanteeseen, -
jossa Israel joutuu sotaan joko Hizbollahia tai Hamasia vastaan, -
tai kumpaakin yhtä aikaa.
Tohtori Kedar, nyt kun Lähi-idässä on meneillään niin monta konfliktia, -
on selvää, että Hizbollah ei halua avata uutta rintamaa, -
sillä se toimii jo Syyriassa, Irakissa ja muualla.
Samaten Hamas tuskin haluaa nyt sotaa Israelia vastaan.
Onko sota silti edessä, vai onko analyysi virheellinen?
Näiden kahden järjestön tulevaisuutta arvioidessa -
on tärkeää huomata, että Lähi-itään on syntynyt uusi konflikti -
shiialiittouman ja sunniliittouman välille.
Shiia-akseliin kuuluvat Iran, Irak, Syyria, Hizbollah ja Jemenin huthit.
Sunneihin kuuluvat Saudi-Arabia, Egypti, Arabiemiraatit, Qatar, -
Bahrain, Kuwait sekä muitakin maita, kuten Turkki ja Pakistan.
Shiiojen ja sunnien välirikko syntyi jo 1400 vuotta sitten, -
mutta nyt se on noussut näyttämölle.
Hizbollah kuuluu shiialiittoumaan, ja Hamas sunniliittoumaan.
Jos näköpiirissä on jokin yhteenotto, se on juuri tämä.
Se on nähty jo Jemenissä, Syyriassa, Irakissa ja ehkä Libanonissa.
Israel ei ole nyt keskeinen asia sunneille eikä shiioille.
He valmistautuvat nyt taisteluun toisiaan vastaan.
Taustalla länsimaat ovat haluttomia ottamaan kantaa.
USA on Iranin, eli shiiojen puolella, -
kun taas Eurooppa, kuten Ranska, on enemmän sunnien puolella.
Tällainen on maailman poliittinen kartta, -
ja Israel ei ole mukana tässä yhteenotossa.
Tohtori Spyer?
Se on totta.
Tuo intressianalyysi pätee enemmän pohjoisrajaan.
Hizbollah osallistuu aktiivisesti Syyrian sisällissotaan.
Se on saattanut menettää tuhat taistelijaa kolmessa vuodessa.
Sillä on Syyriassa 5000―10 000 taistelijaa.
Se toimii kaikilla Syyrian sodan rintamilla, -
Hasakasta Daraan, ja Qalamun-vuorten länsipuolelle asti.
Se on aktiivisesti mukana laajassa ja raa'assa sodassa, -
eikä sillä ole halua eikä resursseja avata uutta rintamaa.
Israelissa seurataan hallinnon hyökkäystä Luoteis-Syyriassa.
Siinä Hizbollah ja iranilaiset ovat vahvasti mukana.
He yrittävät karkottaa kapinalliset Quneitran raja-aseman itäpuolelta, -
Damaskoksen, Daraan ja Quneitran välisestä kolmiosta.
Se hyökkäys ei ole vielä onnistunut.
Hizbollah on siis kiireinen ja ehkä ylirasittunutkin.
Hizbollah taistelee myös Irakissa.
En siis usko, että se haluaa taistella Israelia vastaan lähitulevaisuudessa.
Täytyy tarkastella sekä tavoitteita että tärkeysjärjestystä.
Israel, Hizbollah ja Hamas ovat kaikki nyt alueellisesti vakaita.
Israel haluaa tietysti pitää nykyiset alueensa ja rajansa.
Hamas nuolee haavojaan -
eikä halua nyt aloittaa uutta hyökkäystä.
Ja kuten sanottu, Hizbollahilla on nyt tärkeämpää tekemistä.
Pitemmällä aikavälillä Hizbollah saattaa yrittää täyttää lupauksensa -
"vapauttaa osan Galileasta". Se ei ole nyt ajankohtaista.
Hamas oli ennen Syyrian hallinnon puolella.
Se sai kenkää Damaskoksesta, -
kun Assad liittoutui Hizbollahin ja Iranin kanssa -
Syyrian sunnienemmistöä vastaan.
Hamas on siis nyt ulkona näistä kuvioista.
Iran yrittää nyt takaisin Gazaan tukemalla Hamasia, -
mutta Hamas ei ole vielä päättänyt, haluaako se Iranin holhoukseen, -
koska sillä on hintansa.
Loppukesään tai alkusyksyyn mennessä tiedämme enemmän.
Tohtori Kedar?
Olen samaa mieltä, mutta jos Persianlahdella syttyy taisteluita, -
Hizbollah käyttää meitä vastaan ohjusyksikköään, -
joka ei ole vielä ollut käytössä Syyriassa.
Se yksikkö on yhä voimissaan ja täydessä aseistuksessa.
Tämä Hizbollahin ohjusvoima on valmiina Israelia vastaan.
Se odottaa hetkeä, jolloin Persianlahdella räjähtää.
Hizbollahin ohjukset on varmasti suunnattu Israelia vastaan, -
mutta ne voivat odottaa hetkeä, jona Iranin ydinlaitoksiin isketään, -
enemmän kuin esimerkiksi Jemenin taisteluja.
Voidaan jopa sanoa, -
että Iran on panostanut Hizbollahiin juuri tätä hetkeä varten.
En usko, että se liittyy suoranaisesti Jemenin tapahtumiin.
Kommentoisitteko tähän, ja lisäksi seuraava kysymys: -
Onko Israel todellakin passiivinen sivustakatsoja tässä myllerryksessä, -
vai toimiiko se aktiivisesti joissain yhteyksissä?
Lisään siihen, mitä herra Spyer sanoi, -
se ohjuspelotevaikutus, jonka Iran on rakentanut Hizbollahille, -
vahingoittui vuonna 2006, -
kun Hizbollah toimi vastoin Iranin ohjeita.
Siitä alkoi toinen Libanonin sota.
Nasrallah tuotti Iranille pettymyksen, -
koska Iran olisi halunnut säästää ohjukset pahan päivän varalle, -
siis oman pahan päivänsä, ei Hizbollahin.
Hamas ja Hizbollah tietävät, -
että käyttääkseen aseitaan Israelia vastaan -
niiden täytyy saada lupa Iranilta.
Mikä on Israelin asema Lähi-idän mullistuksissa?
Israel haluaisi mieluiten vihollisen, jonka se tuntee, -
mukaan lukien Assad, ja myös Nasrallah, vaikka hän ei sitä usko.
Nasrallah saisi kuitenkin astua esiin bunkkeristaan, -
jossa hän yhdeksän vuotta turhaan pelännyt Israelin kostoa.
Israel hyväksyy hänet mieluummin, kuin jonkun tuntemattoman seuraajan.
Sama koskee Hamasin johtoa, -
josta Israel olisi voinut hankkiutua eroon viime kesänä, -
mutta päätti olla tekemättä sitä.
Syyriassa Israelilla on intressejä, -
joista osa on samoja kuin länsimailla, ja osa erilaisia.
Israel toimii kulissien takana usean kapinallisryhmän kanssa.
Sen tärkein tavoite on rauhoittaa Golanin raja.
Se ei halua Syyrian jakautumista, jota jotkut kaavailevat, -
esimerkiksi pienen druusivaltion lohkaisua Syyriasta.
Israel haluaa vain, että Golanin kukkulat rauhoittuisivat.
Hizbollah suojelee druuseja jihadisteilta.
Druusithan ovat jihadistien silmissä vääräuskoisia.
Kun taistelemme Hizbollahia tai Iranin joukkoja vastaan, -
vahingoitamme itse asiassa druuseja -
sekä Hermonin druusikyliä Syyrian puolella rajaa, -
että Etelä-Syyrian druusialuetta.
Siksi meidän täytyy olla varovaisia.
Olen samaa mieltä.
Hiljattain Luoteis-Syyriassa -
Jabhat al-Nusra pakotti pienen druusiyhteisön kääntymään islamiin.
Se riisti heiltä täysin oikeuden omaan uskonnolliseen identiteettiinsä.
Mitä tulee rajoihin ja kapinallisiin, -
Israel tekee yhteistyötä kapinallisten kanssa -
rajoitetusti, taktisesti, käytännöllisesti ja selvästi, -
jotta Hizbollah, iranilaiset ja Assadin hallinto pysyisivät -
mahdollisimman kaukana Quneitran raja-asemalta.
Miten tämä yhteistyö kapinallisten kanssa on syntynyt?
Syyriassa olleet ovat kertoneet tästä erikoisesta tilanteesta, -
jossa al-Qaidaan sidoksissa oleva Jabhat al-Nusra pitää hallussaan -
Israelin rajan lähellä olevaa aluetta, -
ja se pitää Israelin rajan suhteellisen rauhallisena.
Nusra on merkittävin kapinallisryhmä -
lukuun ottamatta ISIS:ä, joka on luku erikseen.
Luoteis-Syyriassa Nusra on hallitseva tekijä.
Lounais-Syyrian tilanne on hieman erilainen.
Alueen kapinallisia johdetaan Ammanista käsin länsimaiden tuella.
Ainoastaan siellä on kapinallisia, jotka eivät ole jihadisteja.
Nämä kapinalliset toimivat tuolla alueella rinnakkain Nusran kanssa.
Libanonin ja Syyrian raja, Syyrian ja Irakin raja -
ja ehkä Syyrian ja Jordanian, sekä Irakin ja Jordanian rajat -
ovat keinotekoisia.
Israel on oppinut läksynsä toiminnastaan Libanonissa -
maroniittien, falangistien, druusien ja Etelä-Libanonin shiiojen kanssa -
vuodesta 1976 lähtien.
Israel uskoi ajavansa omia etujaan -
tekemällä yhteistyötä näiden ryhmien kanssa ja ehkä hallitsemalla niitä.
Sitten selvisi, että häntä heilutti koiraa.
Jos Israel tekee yhteistyötä libanonilaisten ryhmien kanssa, -
sen on pidettävä etäisyyttä.
Kuten sanonta kuuluu, libanonilaista ei voi ostaa, hänet voi vain palkata, -
sillä pian hän on jonkun toisen palveluksessa.
Israelin druuseista lisään vielä, -
että heitä on Israelin armeijan palveluksessa.
Kun Israel tunkeutui Etelä-Libanoniin vuonna 1992, -
druusisotilaat havaitsivat, -
että Israelin liittolaiset, maroniitit, olivat massamurhanneet druuseja.
Israelin täytyy siis tarkkaan harkita toimintaansa näiden ryhmien kanssa.
Olen samaa mieltä, -
mutta Lähi-idässä mikä tahansa liitto, -
esimerkiksi Saudi-Arabian tai Egyptin kanssa, -
on kuin rakentaisi dyyneille, jotka liikkuvat tuulen mukana.
Lähi-idässä ei voi solmia pitkäaikaista sopimusta ja luottaa siihen, -
että kaikki käyttäytyvät niin kuin on sovittu.
Tilanteet muuttuvat koko ajan, -
ja täytyy harkita tarkkaan, ennen kuin turvaa keneenkään.
Tekisittekö vielä yhteenvedon Hizbollahista?
Kuten sanottu, Hizbollah kuuluu erottamattomasti Iranin liittoumaan.
Se on yksi sen tärkeimmistä osasista ei vain Libanonissa, -
vaan myös Syyriassa, Irakissa ja myös Jemenissä.
Se on tärkeä osa Iranin sotaa koko Lähi-idässä -
enimmäkseen sunneja vastaan, ei siis Israelia vastaan.
Ainakin tällä hetkellä Hizbollah suuntautuu siis muualle kuin Israeliin.
Siirrytäänpä Israelin eteläiseen viholliseen, Hamasiin.
Se on ollut sodassa Israelia vastaan jo pitkään.
Viime kesän sota oli tuhoisa Hamasin infrastruktuurille ja hyökkäysvoimalle.
Nyt Sisin johtama Egypti on merkittävä tekijä.
Sisi on luvannut kansalleen tuhoavansa Muslimiveljeskunnan, -
jonka alainen Hamas on.
Tämä on eristänyt Hamasin muusta maailmasta -
sotavarustelun kannalta.
Tohtori Kedar sanoi, että se harkitsee liittoutumista Iranin kanssa.
Ongelma on kuitenkin se, että Hamas on sunnijärjestö.
Hamas on sekä liike, että hallinto.
Emme ole vieläkään maininneet palestiinalaishallintoa -
emmekä sen presidenttiä Abbasia.
Hamas on tunnetusti palestiinalainen islamistijärjestö.
Sen täytyy huolehtia niistä 1 800 000 palestiinalaisesta, -
jotka ovat sen alaisuudessa, -
mutta myös koko palestiinalais- kansasta Länsirannallakin, -
jonka johdossa on nyt Abbas.
Hamasin täytyy ottaa huomioon, -
että Siinain niemimaa, joka rajoittuu Gazan kaistaleeseen, -
Israeliin sekä Egyptille kuuluvaan Suezin kanavaan, -
kuuluu nyt ISIS:lle.
Ainakin Siinailla on liike, joka vannoo uskollisuuttaan ISIS:lle.
Ansar Beit al-Maqdis. - Aivan.
Presidentti Sisistä voi tulla uusi Nasser, -
armeijan komentaja, joka nousi Egyptin johtajaksi, -
ja joka havittelee koko arabimaailman johtajuutta.
Sisi vastustaa päättäväisesti Siinain terroristeja ja Muslimiveljeskuntaa, -
joka on Hamasin tukija.
Hamasin täytyy selvitä kaikkien näiden voimien ristipaineessa.
Israel on pienin Hamasin murheista.
Jos Israel toimii harkitusti, -
esimerkiksi päästää enemmän palestiinalaistyöntekijöitä Israeliin, -
avaa lisää rajanylityspaikkoja Israelin ja Gazan välille, -
ja keskustelee jopa Gazan sotasatamasta, -
Hamas pysyy hiljaa toistaiseksi.
Olette oikeassa, mutta on huomioitava, -
että Hamasia vastustetaan Gazassa yhä enemmän.
Ensinnäkin Hamas ei ole tehnyt mitään Gazan jälleenrakentamiseksi, -
kuten ei myöskään vuosina 2012 ja 2008―2009.
Hamas vain otti rahat, ja sinne ne rahat katosivatkin.
Ne, joita varten rahat annettiin, eivät saaneet mitään.
Kaikki tietävät, että Hamas teki niillä rahoilla aivan muuta.
Tämä närkästys on suurin tekijä, -
jonka Hamasin täytyy ottaa huomioon, koska kyse on sen omasta kansasta.
Se ei halua mielenosoituksia Hamasia vastaan Gazassa.
Tämä on mielenkiintoista.
Gazassa olevat ihmiset ovat kertoneet minulle, -
että Hamas on myynyt ulkomailta saaneensa avustukset -
vaikean tilanteensa vuoksi.
Se on siis käyttänyt ulkomaiden apua omaksi hyväkseen.
Miten Hamas toimii tässä kasvavassa paineessa?
Gazaa ei painosta vain Israel, vaan kaikkein eniten Egypti.
Egypti on sulkenut Gazan.
Se laajentaa nyt puskuri- vyöhykettä ainakin kilometrillä.
Se purkaa tuhansia taloja -
ja väittää, että jokaisesta oli tunnelin sisäänkäynti.
Siten se väistää asukkaille maksettavat korvaukset.
Missä ovat maailman mielenosoitukset nyt, -
kun Egypti tekee sitä, mitä Israel teki paljon pienemmällä alueella, -
ja Israelia vastaan protestoitiin?
Sitä ei voi sanoa muuksi kuin tekopyhyydeksi.
Egypti painostaa siis Gazaa kovemmin, -
mutta Hamas ei voi sanoa Egyptiä vihollisekseen, -
koska Egypti tuhoaisi heidät.
Heidän täytyy puhua vain Israelia vastaan, -
vaikka Israel on Hamasin pienin ongelma.
Israel antaa Gazalle ruokaa, vettä ja sähköä.
Hamasin mielestä Israel saa toimittaa kaiken tarvittavan.
Hamas on yksi viime aikojen mullistusten häviäjistä.
Hamas kuului Iranin johtamaan liittoumaan, -
mutta sitten teki virhearvion luottaessaan siihen, -
että Egyptiin ja Qatariin keskittyvästä Muslimiveljeskunnasta -
tulisi suuri mahti Lähi-idässä.
Heinäkuun 2013 jälkeen Hamas on ollut yksinäinen ja koditon.
Jotkut heistä haluavat takaisin Iranin helmaan, -
ja toiset haluavat nousevaan sunnirintamaan.
Kuulin juuri Hamasin tuesta saudien toiminnalle Jemenissä.
Näyttää siis siltä, että Hamas on siirtymässä sunniliittoumaa kohti, -
koska sillä ei ole muutakaan vaihtoehtoa.
Se yrittää selvitä ongelmistaan liittymällä laajaan sunniliittoumaan.
Aika on vähissä, -
mutta miten kommentoisitte sitä, mitä Amir sanoi, -
eli että ISIS hallitsee Siinain niemimaata?
Hamas on islamistinen sunnijärjestö, -
joten onko se avustanut Siinain islamisteja, kuten Sisi on sanonut?
Onko se käyttänyt näitä suhteita saadakseen aseita -
ja kaikkea, mitä se tarvitsee tulevaisuuden varalle?
Sisi on syyttänyt itse Muslimiveljeskuntaa -
terrorista Siinailla ja itse Egyptissä.
Mielestäni se on osittain propagandaa.
Hänen kannattaa syyttää Muslimiveljeskuntaa.
Hamasin on oltava varovainen näiden ryhmien kanssa, -
varsinkin, kun ISIS:n läsnäolosta on merkkejä myös Gazassa.
Hamas pelkää sitä.
Tohtori Kedar, mitä lähitulevaisuudessa tapahtuu?
En yllättyisi, jos Hamas julistautuu valtioksi Gazassa -
irrallaan Länsirannasta.
Sitten se alkaa käyttäytyä valtion tapaan -
Egyptiä, Israelia ja koko maailmaa kohtaan.
Sitä aletaan pitää valtiona. Se ei olisi yllätys.
Tohtori Spyer, viimeinen lause?
Ansar Beit al-Maqdis vannoi uskollisuuttaan ISIS:lle, -
mutta ei se tarkoita, että se olisi nyt sen johdon alaisuudessa.
ISIS ei ole niin vahva, kuin mitä media antaa ymmärtää.
Siinai on eri asia kuin Syyria ja Irak.
Esitän uuden skenaarion: -
kansainväliset tarkkailujoukot joutuvat ISIS:n hyökkäyksen kohteeksi -
ja USA liittyy taisteluihin Israelin ja Egyptin tuella -
Siinain terroristeja vastaan.
Pelottavia skenaarioita.
Toivottavasti edessämme on pian valoisampi tulevaisuus.
Kiitos, tohtori Spyer ja tohtori Kedar!
Kiitos, Amir Oren!
Kiitos myös katsojille, nähdään ensi kerralla!
Suomennos: Hannele Lehtoranta